বাড়ির লক্ষ্মী পুজোয় নিজে হাতে ভোগ রাঁধেন অভিনেত্রী চৈতি

কলকাতা: ফি বছর টলিপাড়ার তারকাদের বাড়িতে কোজাগরী লক্ষ্মীপুজোর মধ্যে অন্যতম চৈতি ঘোষালের (Chaiti Ghoshal Lakshmi Puja) বাড়ির পুজো। এবারও তার ব্যতিক্রম হয়নি। রবিবারই সহকারীকে সঙ্গে নিয়ে পুজোর কেনাকাটা সেরে ফেলেছেন চৈতি (Chaiti Ghoshal)। একসময়ে অভিনেত্রীর মা যে পুজো শুরু করেছিলেন। আজ সেই দায়িত্ব চৈতির কাঁধে। পরম যত্নে ভোগ রান্না থেকে পুজোর আয়োজন সবদিকেই নজর থাকে তাঁর। মায়ের দেওয়া জড়োয়ার গয়নায় সাজেন চৈতির বাড়ির মা লক্ষ্মী।

তিথি অনুযায়ী সোমবার কোজাগরী লক্ষ্মীপুজো। সকাল থেকে পুজোর প্রস্তুস্তিতে ব্যস্ত অভিনেত্রী চৈতি ঘোষাল। প্রথা মেনে মা লক্ষ্মীর আরাধনায় একেবারে বিশ্বাসী নন অভিনেত্রী। তাঁর বাড়ির পুজো একদম আলাদা। নিয়ম মেনে ঘরে নাড়ু, মুড়কি বানানোর কোনও বাধ্যবাধ্যকতা নেই। তবে নিজের হাতে ঠাকুরের জন্য ভোগ রান্না করেন। তিনি বলেন, ‘আমি কোনওদিনই বাড়িতে নাড়ু, খই, মুড়কি এগুলো বানাই না। সবটাই কিনে আনি। আমার কাছে যে কোনও পুজো ভীষণ সনাতন, পরিবারের মিলন, সকলে একসঙ্গে ভগবানের কাছে প্রার্থনা করা। আমার বাড়ির লক্ষ্মী প্রতিমাকে সাজাই মায়ের দেওয়া জড়োয়া গয়নার সেটে। যেটা আমাকে আজ থেকে বহু বছর আগে বিয়ের সময় মা দিয়েছিল। আরও বলেন, ‘ভোগ রান্না অর্থাৎ খিচুড়ি, পায়েস, পাঁচ রকম ভাজা আমি সম্পূর্ণ নিজের হাতে করি।

আরও পুড়ুন: লক্ষ্মীর পোশাক কিনতে গিয়েই মাথায় হাত অপরাজিতার! রাত জেগে সাজিয়ে তুললেন প্রতিমা

ফি বছর অভিনেত্রীর এক বন্ধু এসে আলপনা দেন। চৈতি ঘোষালের লক্ষ্মীপুজোয় আমন্ত্রিত থাকেন ইন্ডাস্ট্রির অনেকেই। কর্মসূত্রে অভিনেত্রীপুত্র অমর্ত্য মুম্বইতে থাকলেও পুজোর জন্য কলকাতায় এসেছেন। পুজোতে চৈতি সেজেছেন গোলাপি রঙের শাড়িতে। শাড়ির সঙ্গে মানান সই সিলভার গহনায় সেজেছেন অভিনেত্রী। পুজোয় আসরে নিজে হাতে ফল, নৈবেদ্যের থালা সাজাতে দেখা গেল অভিনেত্রীকে।

অন্য খবর দেখুন